CELEX: 32008R1028
Language: hu
Date: 2008-09-19 00:00:00
Title: A Bizottság 1028/2008/EK rendelete ( 2008. szeptember 19. ) egyes áruk Kombinált Nómenklatúra szerinti besorolásáról

21.10.2008   
            
            
               HU
            
            
               Az Európai Unió Hivatalos Lapja
            
            
               L 278/3
            
         
      A BIZOTTSÁG 1028/2008/EK RENDELETE
   
   (2008. szeptember 19.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               A Közösségben a kettős ellenőrzési rendszerekre, valamint a textil termékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által az áruk Kombinált Nómenklatúrába történő besorolása tekintetében kiadott és az e rendeletnek meg nem felelő kötelező érvényű tarifális felvilágosítást a Közösségi Vámkódex létrehozásáról szóló 1992. október 12-ei 2913/92/EGK tanácsi rendelet (2) 12. cikke (6) bekezdése értelmében a jogosult még 60 napig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A Közösségben a kettős ellenőrzési rendszerekre, valamint a textiltermékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kiadott és az e rendeletnek meg nem felelő kötelező érvényű tarifális felvilágosítások a 2913/92/EGK rendelet 12. cikke (6) bekezdése értelmében még 60 napig felhasználhatók.
   3. cikk
   Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. szeptember 19-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Műszálas különböző színű kötött anyagból készült árucikk. Az anyag alkalmas fürdőruha készítésére.
                  A mell alá érő árut testre simulóan kell hordani.
                  Az áru viselésekor két háromszög alakú szövetdarab formál kosarat a melleknek. Mindkét háromszög egyszínű kötött anyaggal van bélelve, és mindhárom oldalon be van szegve. A háromszög alsó oldalán a varrás csövet formál, melyben rugalmas textil zsinór fut végig. Mindkét háromszög felső csúcsához rugalmas textil zsinór van varrva. A két függőleges rugalmas textil zsinórt a nyak mögött kell megkötni, a vízszinteset a háton.
                  (melltartó)
                  (Lásd 644 A., 644 B. és 644 C. fényképet) (1)
                  
               
               
                  6212 10 90
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, a 61. árucsoporthoz tartozó megjegyzések 2. a) pontja, valamint a 6212, 6212 10 és a 6212 10 90 KN-kód szövege határozza meg.
                  Bár az anyag általános megjelenése, szabása és jellemzői miatt az áru egy kétrészes fürdőruha felső részének (bikini) tűnik, a 6112 vtsz. (fürdőruha) alá való besorolás kizárt, mivel az áru nem rendelkezik a kétrészes fürdőruha alsó részével. Lásd még a 6112 vtsz. HR magyarázatának (C) részét.
                  Az áru továbbá nem a 6112 vtsz. (fürdőruha) alá tartozó „befejezetlen áru” az értelmezésére szolgáló 2. a) általános szabály értelmében, mivel az áru nem rendelkezik a készáru (azaz a kétrészes fürdőruha) lényeges jellemzőjével, hiszen nem használható úszásra.
                  A termék rendelkezik a melltartó tulajdonságaival, a zsinórok segítségével ugyanis a két háromszög-formájú szövetdarab viseléskor kosarakat képez, amelyek tartják a melleket. A függőleges és vízszintes zsinórokat szorosra kell kötni a test körül, így a melltartó megemeli és tartja a melleket. Következésképpen a termék „tartást biztosító ruházatnak” minősül a 6212 vámtarifaszámhoz tartozó, HR magyarázat 1. bekezdése értelmében.
                  A többi melltartóhoz hasonlóan továbbá ezt a terméket is közvetlenül a testen kell hordani.
                  Az árut melltartóként a 6212 vtsz. alá kell besorolni, mivel ezen vtsz. alá tartoznak a különféle melltartók (lásd még a 6212 vtsz-hez tartozó HR magyarázat 2. bekezdése 1) pontját).
               
            
         
      
         
      
         
      
         (1)  A fényképek kizárólag szemléltető jellegűek.